**ОПШТЕ ФУНКЦИОНАЛНЕ КОМПЕТЕНЦИЈЕ**

**ОРГАНИЗАЦИЈА И РАД ДРЖАВНИХ ОРГАНА РЕПУБЛИКЕ СРБИЈЕ**

**ПРИМЕР ТЕСТА**

***1.*** ***Историјски, правни, политички, културни и економски контекст у Републици Србији***

1. **Два кључна системска закона о државној управи у Републици Србији су:**

а) Закон о локалној самоуправи и Закон о државној управи

**б) Закон о државној управи и Закон о државним службеницима**

в) Закон о државним службеницима и Закон о платама државних службеника и намештеника

1. **Једно од најлепших дела српског и европског средњовековног сликарства јесте фреска Бели анђео која се налази у манастиру:**

а) Студеница

**б) Милешева**

в) Сопоћани

1. **Творац је првог српског речника, објављеног 1818. године у Бечу је:**

**а) Вук Караџић**

б) Доситеј Обрадовић

в) Његош

1. **Важећи Устав Републике Србије донет је:**

а) 1990. године

**б) 2006. године**

в) 2010. Године

1. **Јосип Броз Тито је умро:**

а) 25. маја 1981.

**б) 4. маја 1980.**

в) 20. мај 1978.

1. **По распаду државе СФРЈ, Србија и Црна Гора су 1992. године основале савезну државу која је добила званични назив:**

а) Државна заједница Србије и Црне

**б) Савезна Република Југославија**

в) Југославија

1. **Први министар (попечитељ) просвете у Србији (1811) био је просветитељ и највећи српски књижевник 18. века, чије је име:**

а) Иван Југовић

**б) Димитрије (Доситеј) Обрадовић**

в) Димитрије Давидовић

1. **Најважнији европски документ о људским правима јесте:**

а) Декларација о људским правима

**б) Европска конвенција за заштиту људских права и основних слобода**

в) Европска социјална повеља

1. **Најнижи суд опште надлежности у Републици Србији јесте:**

**а) основни суд**

б) општински суд

в) прекршајни суд

1. **Републику Србију представља у земљи и иностранству:**

а) председник Владе

**б) председник Републике**

в) председник Владе и председник Републике

1. **Пре ступања на снагу, закони се морају објавити:**

а) на сајту Народне скупштине

**б) у „Службеном гласнику Републике Србије“**

в) у јавним средствима обавештавања

***2. Послови и организација државне управе***

1. **Прописи за извршавање закона које доносе органи државне управе потпадају под контролу уставности и законитости, коју врши:**

**а) Уставни суд**

б) Влада

в) највиши суд у Републици Србији

1. **Врсте послова државне управе одређене су у:**

**а) Закону о државној управи**

б) Закону о министарствима

в) Уставу

1. **Примери јавних исправа су:**

а) тестамент, уговор, пословне књиге

б) уверење о приходима по члану домаћинства, лекарско уверење

**в) уверење о неосуђиваности, уверење да се не води истрага**

1. **Примена електронских средстава у обављању послова органа државне управе означава се скраћеницом:**

**а) е-управа**

б) информатичка управа

в) е-влада

1. **За заштиту имовинских права и интереса Републике Србије и, с тим у вези, за заступање органа државне управе надлежно је:**

**а) Државно правобранилаштво**

б) Републичко јавно тужилаштво

в) министарство надлежно за послове финансија

1. **Државни органи дужни су да примају странке:**

**а) у току радног времена**

б) један дан у току радне недеље

в) само уз претходно заказивање

1. **Систематизацијом се утврђује:**

**а) број радних места и извршилаца, описи послова радних места и посебни услови за обављање послова**

б) распоред послова и задатака на унутрашње организационе јединице и извршиоце

в) систем обављања послова и задатака

1. **Када орган управе не донесе никакво решење у законском року или о њему не обавести странку, а поступак је покренут захтевом странке, та ситуација се назива:**

**а) „ћутање управе“**

б) „пропуштање рока“

б) „немар управе“

1. **У извршавању закона, других прописа и општих аката органи државне управе предузимају и одређене материјалне акте, односно врше управне радње (без доношења управних аката), какве су документовање, примање изјава, пружање информација и друге, а међу њима су и радње непосредне физичке принуде. Ове последње могу да предузимају само органи који су законом овлашћени, а посебно:**

**а) полиција**

б) пореска полиција

в) комунална органи

1. ***Начела рада државне управе***
2. **Непристрасно поступање органа државне управе и државних службеника значи:**

а) не пристајати на противчинидбе или поклоне од странака и не тражити их

**б) не држати никоме страну, бити објективан**

в) не чинити ништа што би вређало странке

1. **Давање предности трудницама или особама са физичким инвалидитетом у поступању органа државне управе и државник службеника (на пример, када чекају у реду за пријем странака):**

а) не представља акт дискриминације

б) представља акт дискриминације

**в) представља акт позитивне дискриминације**

1. **О уставној обавези Републике Србије да штити права и интересе својих држављана у иностранству стара се првенствено:**

**а) министарство надлежно за спољне послове**

б) сваки орган државне управе у оквиру свог делокруга

в) орган државне управе надлежан за послове дијаспоре

1. **У односу на државне службенике, начело политичке неутралности им забрањује:**

а) да буду чланови политичких странака

**б) да на раду изражавају и заступају своја политичка уверења**

в) да имају своја политичка уверења

1. **Дужност непристрасног поступања органа државне управе и државних службеника израз је уставних начела о:**

**а) једнакости свих људи и забрани дискриминације**

б) забрани сукоба интереса и забрани повлашћивања странака

в) једнаком положају припадника српског народа и свих грађана који живе у Србији

1. **Устав јемчи равноправност полова, а за пружање заштите у случајевима полне дискриминације, на пример, у области запошљавања или на раду, надлежан је:**

а) суд

б) Повереник за заштиту од дискриминације

**в) Повереник за заштиту равноправности**

1. **Ради остваривања начела политичке неутралности, Кодекс понашања државних службеника додатно им забрањује:**

а) да присуствују јавним скуповима политичких странака

**б) да у службеним просторијама носе и истичу обележја политичких странака и њихов пропагандни материјал или да утичу на политичко опредељење других службеника и намештеника**

в) да ван посла критикују политику Владе

1. **Ако странка не зна језик поступка, мора јој се дозволити да користи свој језик у поступку (члан 199. Устава), а орган државне управе ће:**

**а) обезбедити преводиоца о свом трошку**

б) обезбедити преводиоца о трошку странке

в) наложити странки да обезбеди преводиоца

1. **Начело о политичкој неутралности органа државне управе и државних службеника обавезује их:**

а) да у поступању не фаворизују странке које тренутно чине Владу

б) да у поступању не показују лошу вољу према странкама које се налазе у опозицији према Влади

**в) да се у поступању и вршењу своје дужности држе политички неутрално**

1. **Орган државне управе може да користи податке о личности само у законите сврхе за које су прикупљени, а поред тога се ти подаци могу користити за потребе:**

**а) вођења кривичног поступка или заштите безбедности Републике Србије**

б) обављања других послова у органима државне управе

в) информисања медија

1. **Право приступа подацима који су у поседу државних органа и организација којима су поверена јавна овлашћења остварује се у складу са законом, а то право је:**

а) израз захтева за транспарентношћу рада државне управе

**б) једно од људских права зајемчено Уставом**

в) резултат признавања слободе медија

1. **Начело о напредовању државних службеника утврђује да напредовање зависи од:**

**а) стручности, резултата рада и потреба државног органа**

б) стручности и резултата рада

в) потреба државног органа

1. **У погледу стручног усавршавања, државних службеник има:**

а) дужност да се стручно усавршава

б) право да се стручно усавршава

в) право и дужност да се стручно усавршава

1. **Као једно од права припадника националних мањина, Устав обавезује органе државне управе (члан 77) да при запошљавању:**

**а) воде рачуна о одговарајућој заступљености припадника националних мањина**

б) воде рачуна о томе да међу службеницима има и оних који знају језике националних мањина

в) оглашавају конкурсе на језицима националних мањина

1. **Из уставних начела о једнакости свих пред законом и забрани дискриминације произашла је и гарантија једнакости државних службеника у погледу одлучивања о њиховом напредовању и награђивању и остваривању њихове правне заштите (члан 11. Закона о државним службеницима). Ова једнакост значи:**

а) да ће сви службеници напредовати једнаким темпом и имати исте плате

б) да ће сви службеници напредовати једнаким темпом, имати исте плате и једнаку правну заштиту

**в) да се напредовање, награђивање и правна заштита службеника одвијају под условима једнаким за све**

1. **Државни службеник јесте/није лично одговоран за законитост, стручност и делотворност свог рада:**

**а) јесте**

б) није

в) одговоран је његов старешина, а не он лично

1. ***Права и дужности државних службеника***
2. **Послодавац државних службеника и намештеника је Република Србија, а у њено име права и дужности послодавца (укључујући и право одлучивања о правима и дужностима државних службеника) врши:**

а) Влада

**б) руководилац државног органа**

в) јединица за управљање људским ресурсима

1. **Државни службеници су сви који раде у државним органима, осим:**

а) намештеника

**б) функционера и намештеника**

в) службеника који су запослени на одређено време

1. **У службеничком систему разликују се две категорије државних службеника, и то:**

**а) државни службеници на положају и државни службеници на извршилачким радним местима**

б) државни службеници и намештеници

в) државни службеници са завршеним факултетом и остали

1. **Закон о државним службеницима утврђује одређени број права државних службеника (чланови 12 до 17, као и поједине друге одредбе), а поред тих права, државни службеници имају и друга права која се утврђују:**

**а) општим прописима о раду и посебним колективним уговором за државне органе**

б) Правилником о организацији и систематизацији

в) уредбом Владе

1. **Намештеник је лице чије се радно место у државном органу састоји од:**

**а) пратећих помоћно-техничких послова**

б) рачуноводствених и административних послова

в) секретарских послова

1. **Државни службеник је дужан да прихвати друго одговарајуће радно место на које је привремено или трајно премештен у складу са законом, и то:**

а) ако се са тиме сагласи

**б) иако није са тиме сагласан**

1. **Намештеник заснива радни однос:**

а) решењем о пријему у радни однос

**б) уговором о раду**

в) уговором о повременим и привременим пословима

1. **Ако државни службеник на раду или у вези с радом проузрокује штету трећем лицу својим незаконитим или неправилним радом, за штету ће одговарати:**

а) државни службеник

**б) Република Србија**

в) орган државне управе у коме службеник ради

1. **Право на одморе и одсуства обухвата право на:**

а) дневни и годишњи одмор, плаћено и неплаћено одсуство

**б) дневни, недељни и годишњи одмор, плаћено и неплаћено одсуство**

в) годишњи одмор и плаћено одсуство

1. **По писменом налогу претпостављеног, државни службеник је дужан да ради на радном месту нижем од свог у случају:**

а) повећаног обима посла и налога Владе

**б) елементарне непогоде, више силе или других непредвидивих околности**

в) проглашења ванредне ситуације

1. **Државни службеници:**

а) немају право на штрајк

б) имају право на штрајк

**в) имају право на штрајк, уз обавезу обезбеђења минимума процеса рада**

1. **Право на примања државног службеника обухвата право на плату, накнаде и друга примања према закону који уређује плате државних службеника. Плата се одређује:**

**а) множењем коефицијента одговарајуће платне групе у коју је службеник разврстан са основицом за обрачун и исплату плата**

б) сабирањем основне плате за одговарајућу платну групу са додацима на плату, накнадама плате и накнадама трошкова

в) сабирањем основне плате са накнадама плате

1. **Поред држављанства Републике Србије, пунолетства и прописане школске спреме, сви државни службеници морају да испуњавају и следећи општи услов:**

а) да нису осуђивани

**б) да имају положен државни стручни испит**

в) да имају најмање 3 године радног искуства

1. **Као државни службеник не може се запослити лице:**

а) које има сметње у говору

б) које је осуђивано

**в) коме је престао радни однос у државном органу због теже повреде радне дужности или је осуђивано на казну затвора у трајању дужем од 6 месеци**

1. **Државни службеници имају право на чланство у синдикату, које укључује:**

а) право да се буде члан синдиката

**б) право на синдикално удруживање и деловање**

в) право да се буде или не буде члан синдиката

1. **Државни службеник је дужан да изврши усмени налог претпостављеног, с тим што налог може да „задржи од извршења“ и то саопшти претпостављеном ако сматра:**

**а) да је налог супротан прописима или правилима струке или да његово извршење може проузроковати штету**

б) да је налог добио пред сам крај радног времена

в) да извршење налога није у опису послова његовог радног места

1. **Дневни одмор у трајању од 30 минута не може се користити:**

а) ван времена одређеног за паузу

б) без дозволе непосредног руководиоца

**в) на почетку и на крају радног времена**

1. **Непоштовање радног времена и прописаних правила понашања у државном органу представља:**

**а) повреду радних дужности за коју се може изрећи дисциплинска казна**

б) повреду угледа органа

в) некажњиву повреду радне дисциплине

1. **Дужност чувања службене или друге тајне одређене законом или другим прописом обавезује државног службеника:**

а) док му траје радни однос у државном органу

**б) и по престанку радног односа у државном органу**

в) годину дана по престаку рада у државном органу

1. **Недељни одмор траје:**

а) 48 часова

**б) 48 часова непрекидно**

в) најмање 48 часова

1. **За теже повреде радних дужности може се, поред других казни, изрећи и казна:**

**а) престанак радног односа**

б) условни престанак радног односа

в) привремени престанак радног односа

1. **Државни службеник је дужан да о разлозима спречености за рад обавести непосредно претпостављеног у року од:**

а) 24 часа од отварања боловања

**б) 24 часа од настанка разлога**

в) наредног радног дана

1. **Плаћена и неплаћена одсуства могу се користити у случајевима утврђеним:**

а) општим прописима о раду

**б) општим прописима о раду и посебним колективним уговором за државне органе**

в) законом

1. **Мерила радне успешности државног службеника су:**

а) Резултати рада

б) Понашајне компетенеције

в) **Резултати рада и понашајне комптенеције**

1. ***Прописи у области борбе против корупције и унапређења интегритета***
2. Јединица за управљање људским ресурсима је, према Кодексу понашања државних службеника, дужна/није дужна да државног службеника пре ступања на рад упозна са законским ограничењима и забранама усмереним ка спречавању сукоба интереса :

а) Дужна је

б) Није дужна

1. **Према Кодексу понашања државних службеника, државни службеник је дужан да понуђени поклон (који није мање вредности) или понуђену другу корист одбије, предузме радње ради идентификације лица и ако је могуће пронађе сведоке, као и да одмах, а најкасније у року од 24 часа, о томе сачини службену забелешку и обавести:**

а) полицију

**б) непосредно претпостављеног**

в) руководиоца органа

1. **Ради спречавања сукоба интереса, Закон о државним службеницима забрањује државним службеницима да приме поклон у вези с вршењем својих послова или било какву услугу или другу корист за себе или друга лица. Од забране примања поклона изузети су:**

а) сви поклони које дају странке

**б) протоколорани и пригодни поклони мање вредности**

в) поклони који се добијају без тражења

**Односи органа државне управе са Владом, Народном скупштином, председником Републике, другим државним органима и имаоцима јавних овлашћења**

1. **Влада усмерава органе државне управе (у спровођењу политике и извршавању закона и других прописа), усклађује њихов рад и министарствима и посебним организацијама одређује рокове за доношење прописа (ако ти рокови нису одређени законом или општим актом Владе). Све то чини Влада актима који се називају:**

**а) Закључци**

б) Уредбе

в) Одлуке

1. **Ако дођу до сазнања о извршењу кривичног дела, органи државне управе су дужни да поднесу кривичну пријаву:**

а) суду

б) полицији

**в) надлежном јавном тужилаштву**

1. **Органи државне управе су дужни да јавном тужилаштву достављају списе и обавештења која су му потребна за обављање његове функције:**

**а) дужни су**

б) нису дужни

1. **Правила о канцеларијском пословању прописана за органе државне управе важе и за имаоце јавних овлашћења када обављају поверене послове државне управе:**

**а) тачно**

б) нетачно

1. **Дужност предузимања радњи по налогу јавног тужилаштва у циљу откривања кривичних дела, учинилаца тих кривичних дела и њиховог хватања и прикупљања доказа има:**

а) Сваки од органа државне управе

**б) Полиција**

в) Сваки од инспекцијских органа